ISOCARP

האיגוד הבינלאומי למתכנני ערים ואזורים (באנגלית: The International Society of City and Regional Planners, בראשי תיבות: ISOCARP) הוא ארגון בין-לאומי לא-ממשלתי המאחד תחתיו את כל ארגוני מתכנני הערים והאזורים בעולם. הארגון נוסד בשנת 1965 במטרה לאחד את כל מתכנני הערים והאזורים בעולם לכדי רשות בינלאומית. מקום מושבו של האיחוד הוא בהאג, הולנד וחברים בו מעל 850 ארגונים פרטיים ומוסדות ממשלתיים ביותר מ-90 מדינות. חזון האיגוד להפוך ערים וישובים אנושיים לכלולים, בטוחים, עמידים וברי קיימא באמצעות תכנון עירוני ואזורי אינטגרטיבי. משימת האיגוד היא לגייס מתכננים עירוניים ואזוריים מקצועיים ליישום משותף של החזון המעוגן ביעדי פיתוח בר-קיימא ובאג'נדה העירונית החדשה על ידי:ISOCARP, About ISOCARP, Planning for Better Cities and Regions.
 יצירת רשת עולמית של אנשי מקצוע
 טיפוח תכנון, מחקר, הכשרה וחינוך
 עידוד חילופי ידע מקצועיים
 קידום מקצוע התכנון והמצוינות בפועל על כל צורותיו
 פיתוח ושמירה על יחסים אלטרואיסטיים בין חברים
 שיפור המודעות וההבנה של הציבור בנושאי תכנון מרכזיים ברמה הגלובלית
 תמיכה והגנה על אינטרסי תכנון ומתכננים מקצועיים

 ארגון 

הנהלת האיגוד היא הגוף המנהל של האיגוד והיא מפתחת את המדיניות ומציעה אותה בפני האספה הכללית השנתית. החברים בוחרים את חברי מועצת המנהלים לתקופה קצובה של שלוש שנים. הנשיא הנבחר מכהן קדנציה אחת של שלוש שנים וכל שאר חברי המועצה רשאים לכהן בשתי קדנציות. הנשיא, המזכיר הכללי ושלושה חברי מועצה נוספים מהווים את הוועד המנהל, הממונה על הניהול הכללי היומיומי של האיגוד הבין-לאומי למתכנני ערים ואזורים. הוועדה המדעית של האיגוד ממלאת תפקיד קריטי בכך שהיא מאפשרת לאיגוד לייצג את העיר ומתכנני האזור בדיונים פנימיים ובין-לאומיים ובקביעת מדיניות, על כמה מהאתגרים הגדולים ביותר בימינו. הוועדה המדעית מייעצת למועצת המנהלים, לוועד המנהל, לצוותי קונגרס התכנון העולמי ולגופי עבודה אחרים באיגוד בנושאי תכנון טכני מרכזיים, בעלי יושרה ויכולת מקצועית ואקדמית. הוועדה הנוכחית הוקמה לתקופה 2023–2026. הנשיאה הנוכחית היא אליזבת בלפייר (2024–2027).ISOCARP, Board and Executive Committee

 נשיאי האיגוד 
להלן רשימת נשיאי האיגוד:
 מס'  שנים  שם  מדינה 1  1965–1975  סם ואן אמדן   2  1975–1978  גרד אלברס    3  1978–1981  לנפרנקו וירג'ילי   4  1981–1985  דרק ליודון   5  1984–1987  מנואל דה קוסטה לובו   6  1987–1990  קארל אוטו שמיד   7  1990–1993  חאבייר דה מסונס   8  1993–1996  סרג' דומיצ'ל   9  1996–1999  חליוק אלטאן   10  1999–2003  ע. מקס ואן דן ברג   11  2003–2006  אלפונסו ווגארה   12  2000–2009  פייר לאקונטה   13  2009–2012 איסמאעל פרננדז מיג'יה   14  2012–2015  מיליקה באג'יץ' ברקוביץ'   15  2015–2018  ריק סטפנס   16  2018–2021  מרטין דובלינג   17  2021–2023  פייטרו אליסי   18  2024–2027  אליזבת בלפייר 

 פעילות האיגוד 
פעילות הליבה של האיגוד כוללת ארגון אירועים בין-לאומיים, פורומים, סמינרים, פעילויות חברתיות והפעלת סדנאות למומחי תכנון צעירים (YPP) וצוותים המייעצים לתכנון עירוני (UPATs) המאורגנים על פי דרישה לערים ואזורים שונים בעולם. לאיגוד יש מזכרי הבנה עם ארגונים ואזורים ברחבי העולם ומקיים שיתופי פעולה עם עיריות, אגודות תכנון, מפרסמים אקדמיים, רשויות אזוריות, גופים של האו"ם והאיחוד האירופי. האיגוד, הוא ארגון מוכר על ידי האו"ם ועל ידי מועצת אירופה ויש לו מעמד של גוף מייעץ באופן רשמי עבור אונסק"ו. האיגוד הבינלאומי תומך במגוון רחב של אירועי תכנון לאומיים, אזוריים ובין-לאומיים, כולל כנסים, תערוכות ותוכניות פרסים וזאת כחלק מהמחויבות שלו להפגיש מתכננים מוכשרים ברשת בין-לאומית למתכנני ערים ואזורים. האיגוד מקיים קונגרס בין-לאומי שנתי של כל ארגוני התכנון והפיתוח הבין-לאומיים בעיר מארחת אחרת בעולם. בשנת 2010 התקיים הקונגרס ה-46 של האיגוד בניירובי בנושא "'עיר בת-קיימא / עולם מתפתח", שבו השתתפו 1,000 משתתפים מ-80 מדינות.ISOCARP, About ISOCARP.

האיגוד מפעיל מרכז לימוד והישתלמויות בינלאומי להכשרת מתכנני ערים ואזורים מכל רחבי העולם במטרה לחקור את הערים וליצור ערים חכמות יותר. חמישה עשורים של ידע ומומחיות שנצברו באיגוד הבין-לאומי למתכנני ערים ואזורים, הוביל בשנת 2016, להקמת מכון המחקר "המרכז למצוינות עירונית". המכון משמש כפלטפורמה וכענף מחקר להפקת והפצת ידע לערים טובות יותר. משימת המכון היא העשרת בסיס הידע ופיתוח יכולתם של אנשים וארגונים המשתתפים בעיצוב ופיתוח יישובים אנושיים. היעדים העיקריים של המכון כוללים: חיזוק שיתוף פעולה חוצה גבולות ברחבי העולם; שמירה על מצוינות מקצועית בתכנון; קידום תכנון בר-קיימא; הגברת המודעות למגמות פיתוח עיקריות וקידום שיטות עבודה מומלצות.ISOCARP Institute.

איגוד המתכננים בישראל הוא חבר רשמי באיגוד הבין-לאומי למתכנני ערים ואזורים.

 קונגרסים 
האירוע המרכזי של האיגוד הוא הקונגרס העולמי השנתי. החל משנת 1965 מתקימים כנסים של 350–500 נציגים, ברחבי העולם בנושאים חדשניים המקדמים יצירת ידע ושיתוף במקצוע התכנון. קונגרסים של ISOCARP נערכים לצורך החלפת רעיונות בנושא נתון והם מספקים במה ליצירת קשרים מקצועיים כמו גם אישיים עם ארגוני תכנון מכל רחבי העולם. להלן רשימת קונגרסים שנתיים:ISOCARP, Activities, Annual World Planning Congress.

 מספר  שנה  מיקום  תאריך  נושא 1  1965   אמסטרדם   'עמדת הולנד באירופה המאחדת' 37  2001   אוטרכט  ספטמבר 16–20  'תכנון בעידן המידע' ISOCARP, 37th ISOCARP Congress  38  2002   אתונה  ספטמבר 21–26  'אפקט הפולסאר: תכנון עירוני ואפקט הפולסאר: התמודדות עם פסגות, שקעים וחזרות במחזור הביקוש'ISOCARP, 38th ISOCARP Congress.  39  2003   קהיר  אוקטובר 17–22  'תכנון בעולם יותר גלובלי ותחרותי'ISOCARP, 39th ISOCARP Congress. 40  2004   ז'נבה  בפטמבר 18–22  'ניהול אזורים עירוניים - חוויות ואפשרויות התערבות חדשות''ISOCARP, 40th ISOCARP Congress. 41  2005   בילבאו  אוקטובר 17–20  'יצירת מרחבים לכלכלה היצירתית'ISOCARP, 41st ISOCARP Congress. 42  2006   איסטנבול  בפטמבר 14–18  'אינטגרציה ודיסאינטגרציה - הזדמנויות ואתגרים'ISOCARP, 42nd ISOCARP Congress. 43  2007   אנטוורפן  ספטמבר 19–23  'טריאלוגים עירוניים - דרכים פרודוקטיביות לקשר בין חזון ופרויקטים עירוניים אסטרטגיים'ISOCARP, 43rd ISOCARP Congress. 44  2008   דאליין  ספטמבר 19–23  'צמיחה עירונית ללא התפשטות - דרך לעיור בר-קיימא'ISOCARP, 44th ISOCARP Congress. 45  2009   פורטו  אוקטובר 18–22  'ערים דלות פחמן'ISOCARP, 45th ISOCARP Congress. 46  2010   ניירובי  ספטמבר 19–23  'עיר בת-קיימא / עולם מתפתח'ISOCARP, 46th ISOCARP Congress. 47  2011   ווהאן  אוקטובר 24–28  'ערים חיות: עולם עירוני, לעמוד באתגר'ISOCARP, 47th ISOCARP Congress. 48  2012   פרם  ספטמבר 10–13  'התקדמות מהירה: תכנון בהקשר עירוני (היפר) דינאמי'ISOCARP, 48th ISOCARP Congress. 49  2013   בריזביין  אוקטובר 1–4  'גבולות התכנון – התפתחות והידרדרות מודלים של תכנון ערים' ISOCARP, 49th ISOCARP Congress. 50  2014   גדיניה  ספטמבר 23–26  'טרנספורמציות עירוניות - ערים ומים'ISOCARP, 50th ISOCARP Congress. 51  2015   רוטרדם  אוקטובר 19–23  'ערים מצילות את העולם: בואו להמציא מחדש את התכנון'ISOCARP, 51st ISOCARP Congress. 52  2016   דרבן  ספטמבר 12–16  'ערים שיש לנו לעומת ערים שאנחנו צריכים'ISOCARP, 52nd ISOCARP Congress. 53  2017   פורטלנד  אוקטובר 24–27  'קהילות חכמות'ISOCARP, 53rd ISOCARP/OAPA Congress. 54  2018   בודו   אוקטובר 1–5  'תכנון מגניב: שינוי האקלים והעתיד העירוני שלנו'ISOCARP, 54th ISOCARP Congress. 55  2019   ג'קרטה, בוגור  ספטמבר 9–13  'מעבר למטרופולין'ISOCARP, 55th ISOCARP Congress. 56  2020   דוחה (אונליין)  נובמבר 8–12  'עיר לאחר עידן הנפט - תכנון מערך ערים ירוקות'ISOCARP, 56th ISOCARP Congress. 57  2021   דוחה  נובמבר 8–11  'תכנון פתוח: זמנים חדשים, מקומות טובים יותר, קהילות חזקות יותר'ISOCARP, 57th ISOCARP Congress  58  2022   בריסל  אוקטובר 3–6  'מערים עשירות לערים בריאות' 59  2023   טורונטו  אוקטובר 10–13  'לפעולה אקלימית, מימון עירוני'  60  2024   סיינה  אוקטובר 8–12  'להמציא מחדש את הערים (הבלתי) נראות'  61  2025   ריאד  דצמבר 1–4  'ערים ואזורים בפעולה' 

 מזכרי הבנה 
לאיגוד יש מזכרי הבנה עם ארגונים ואזורים ברחבי העולם. הבאים: עם מכון גואנגזו לחדשנות עירונית, החל מפברואר 2017, עם אוניברסיטת בייקל וינטר לתכנון עירוני, החל מאוקטובר 2017, עם REAL CORP, עם אזור אלמטי  החל מפברואר 2017, עם מרכז התכנון והמחקר העירוני בטהראן  החל מנובמבר שנת 2016, עם המרכז לאיכות הסביבה והפיתוח של האזור הערבי ואירופה, עם איגוד התכנון האמריקני  החל מאפריל 2016, עם אזור יוליאנובסק, עם מועצת המתכננים הדרום אפריקאית החל משנת 2014, עם ICLEI , עם האיגוד הרוסי לתכנון עירוני, החל משנת 2012, עם  משרד הדיור, קרקעות ופיתוח מטרופוליטן בניירובי החל משנת 2012, עם העיר ווהאן ברפובליקה העממית של סין, החל משנת 2012, עם דויטשה מס א.ג. , החל משנת 2012, עם ITA החל מסוף שנת 2012 ועם ארגונים נוספים במהלך השנים 2008–2011.

 פרסים 
האיגוד מעניק מספר סוגי פרסים עבור תכנון יוצא דופן באמצעות מגוון תוכניות:ISOCARP, Activities, ISOCARP Awards.
 פרס מצוינות - הוקם בשנת 2005, ונועד עבור תוכניות בשלב התכנון כמו גם פרויקטים בעיצומם או שכבר יושמו. הפרס פתוח למגוון רחב של אנשי מקצוע ומוסדות הפועלים בתחום התכנון העירוני והאזורי: חברות אדריכלות ותכנון עירוני; ערים (ממשלות ציבוריות, סוכנויות לפיתוח עירוני); מחלקות אוניברסיטאות ומכוני מחקר; ארגונים לא ממשלתיים ופרילנסרים. הפרסים מייצגים את הכבוד הגבוה ביותר שניתן על ידי האיגוד להכרה ביוזמות תכנון עירוניות ואזוריות חדשניות במיוחד.
 פרס גרד אלברס - הפרס מוענק החל משנת 2001 על ידי חברי האיגוד, עבור הפרסומים הטובים ביותר. הפרס נוסד בשנת 1999 על ידי האיגוד לכבודו של פרופסור גרד אלברס , ממקימי ונשיאי העבר של האיגוד, לרגל יום הולדתו ה-80. הפרס ניתן מדי שנה, חבר מושבעים של לפחות שלושה חברים מעריך את הרשומות ומחליט על הפרסומים הטובים ביותר.
 פרס הסטודנט - מוענק החל משנת 2016 לסטודנט או לקבוצת סטודנטים מצטיינים (תואר ראשון, תואר שני) בתחום הקשור לתכנון עירוני ואזורי.
 פרסי תכנון עבור אנשי מקצוע צעירים:
 פרס פוסטר מוציא לאור - הפרס נוסד בשנת 1997 על ידי נשיא העבר דרק ליודון והיה חלק מההסכם עם המוציא לאור "ראוטלג'". פרס הכרזה נועד למקצועני תכנון צעירים והוא התאפשר עקב מענק שנתי לאיגוד, שניתן על ידי המוציא לאור, מענק זה הוענק לפוסטרים הטובים ביותר בתערוכת הכרזות של המוציא לאור במהלך קונגרסי האיגוד. מאז 2019 מוחלף הפרס בפרס פוסטר של האיגוד עקב שינוי המדיניות של המוציא לאור.
 פרס פוסטר האיגוד - הפרס ניתן משנת 2019 ואילך למקצועני תכנון צעירים על ידי האיגוד. המענק ניתן בתערוכת הכרזות במהלך הקונגרס השנתי העולמי של האיגוד.
 פרס ציון לשבח למקצועני תכנון צעירים - הפרסים ניתנים בהתאם להסכם עם שותפי האיגוד וניתנים לסדנאות או לצוותים עם הסמכה יוצאת דופן ותרומה לסדנאות.
 פרס סם ואן אמדן - במסגרת חגיגות 50 שנה לאיגוד העניק האיגוד פרס מיוחד ע"ש סם ואן אמדן. הפרס ניתן בשלוש קטגוריות: • הישג חייו של אדם • ארגון • עיר או אזור. המשלחות הלאומיות של מדינות החברות באיגוד וחבריו יכלו למנות מועמדים לפרס זה שהוקדש לסם ואן אמבדן, חבר מייסד והנשיא הראשון של האיגוד. הפרס ניתן במהלך קונגרס האיגוד ה -51 ברוטרדם. שלוש בנותיו של סם ואן אמדן העבירו את הפרסים לזוכים.

 פרסומים 
האיגוד מספק לחבריה ולקהילת התכנון העולמית מערך נרחב של פרסומים מקצועיים המספקים פתרונות לאתגרים העיקריים של תכנון עירוני עכשווי -
האיגוד מפרסם ידיעונים הנגישים אונליין, בתדירות ריבעונית; מאמרי הקונגרס השנתיים; "סקירת האיגוד" החל משנת 2014 - מאמרים מובילים אודות פרויקטים לתכנון הראויים לציון. נושא הסקירה בכתב העת, משקף את זה של הקונגרס השנתי; פרסום אונליין של מקרי בוחן מהקונגרסים, החל משנת 2001 (מקרי בוחן, החל משנת 1990, דרך פניה למזכירות האיגוד); דוחות צוותי סדנאות מומחי התכנון הצעירים; מדריך בין-לאומי לפרקטיקה בתכנון שפורסם בשנת 2015; פרסומים נושאיים של חברי האיגוד השותפים לאירועי כנסים ברחבי העולם בנושאים: "ערים חכמות", "קהילות חכמות" ו"ערים חכמות בין-לאומיות"; ושיתופי פעולה עם מוצאים לאור - עם המוציא לאור של כתב העת TOPOS (מגזין ביקורת בין-לאומי ובין-תחומי בנושא אדריכלות נוף, עיצוב עירוני ופיתוח עירוני) ועם המוציא לאור של כתב העת SCAPE (המגזין הבין-לאומי לאדריכלות נוף ועירוניות) .ISOCARP, Publications.

 ראו גם 

 גאוגרפיה עירונית
 גאוגרפיה עירונית ותכנון ערים ואזורים - מונחים
 החברה הבין-לאומית להיסטוריה של תכנון עירוני
 לימודים עירוניים ואזוריים
 מתכנן ערים ואזורים
 איגוד המתכננים בישראל

 קישורים חיצוניים 



 אתר מכון המחקר של ISOCARP - "המרכז למצוינות עירונית".
 אתר כתב העת TOPOS 
 אתר כתב העת SCAPE 
 אתר האיגוד ברשת החברתית לינקדאין.
 אתר האיגוד ברשת החברתית פייסבוק.
 אתר האיגוד ברשת החברתית טוויטר.

 הערות שוליים 

קטגוריה:תכנון עירוני
קטגוריה:גאוגרפיה עירונית
קטגוריה:ארגונים בין-לאומיים לא-ממשלתיים